Miguel Ángel Rodríguez Echeverría

Miguel Ángel Rodríguez Echeverría, nado o 9 de xaneiro de 1940, é un economista, avogado, empresario e político costarriqueño do Partido Unidad Social Cristiana (PUSC), de ideoloxía neoliberal e de centro dereita.

 Traxectoria 

 Orixe familiar 
É descendente de familias de Asturias, de varios países latinoamericanos, e tamén de orixe italiana e afro-costarriqueño. É descendente por vía materna de José María Castro Madriz.

 Carreira 
Foi presidente de Costa Rica de 1998 a 2002. Nese período levou a cabo numerosas privatizacións e durante o seu mandato producíronse grandes manifestacións de repulsa por esas actuacións. 

Foi brevemente secretario xeral da Organización dos Estados Americanos (OEA) en 2004 durante un mes, pero dimitiu o 15 de outubro dese ano e volveu ao seu país para enfrontarse a acusacións de irregularidades financeiras e corrupción política durante o seu mandato presidencial.

 Honras 
Durante a presidencia da Xunta de Galicia de Manuel Fraga, recibiu a Medalla de Ouro de Galicia en 1999.

 Corrupción 
O 27 de abril de 2011 foi condenado a 5 anos de prisión por corrupción por recibir pagamentos ilegais, incluíndo unha mordida da empresa francesa de telecomunicacións Alcatel, que obtivera un gran contrato gobernamental para o ancho de banda de teléfonos móbiles durante a presidencia de Rodríguez. Adicionalmente, había acusacións de que Rodríguez recibira contribucións ilegais de campaña dun político e empresario mexicano, e tamén se alegou que recibira $1,4 millóns de dólares de Taiwán.

En decembro de 2012, foi exonerado por un tribunal de apelación, grazas a unha alegada manipulación das probas.https://www.nytimes.com/aponline/2012/12/21/world/americas/ap-lt-costa-rica-former-president.html?hp&_r=0

 Notas 

 Véxase tamén 

Categoría:Personalidades da empresa
Categoría:Economistas
Categoría:Presidentes de Costa Rica
Categoría:Nados en 1940
Categoría:Medalla de Ouro de Galicia